อาการเป็นแบบนี้เกิดจากอะไรคะ มีอาการปวดท้องซ้ายล่างร่วมด้วยค่ะ เป็นๆหายๆ ก่อนหน้านี้ปวดมดลูกหน่วงๆอยู่3 วันค่ะ แต่ตอนนี้อาการเหมือนโดนตะคริวกิน
สวัสดีค่ะ อาการปวดท้องด้านซ้ายล่าง เจ็บในมดลูกหน่วงๆนั้น อาจจะเกิดจาก เจ็บกล้ามเนื้อหรือเส้นเอ็นที่อักเสบ มักสัมพันธ์กับท่าทาง การขยับตัว มีจุดกดเจ็บที่ชัดเจน หรือเกิดจากอวัยวะภายในอุ้งเชิงกรานอักเสบ อาจปวดหน่วงท้อง มีไข้ มีตกขาวที่ผิดปกติ หรือเกิดจากกระเพาะปัสสาวะอักเสบ อาจมีปัสสาวะแสบขัดหรือปนเลือด การมีเยื่อบุโพรงมดลูกเจริญผิดที่ เนื้องอกที่รังไข่ที่มีการบิดตัวหรือแตกออก ก็ได้เช่นกันดังนั้นอาการปวดท้องดังกล่าวมา มีสาเหตุได้หลากหลายจากหลายๆระบบค่ะ หากปวดมากขึ้นเรื่อยๆ มีเลือดหรือตกขาวผิดปกติออกจากช่องคลอด ควรรีบไปพบแพทย์เพื่อตรวจร่างกายให้ได้การวินิจฉัยที่แน่ชัดขึ้นเบื้องต้นงดการยกของหนัก งดการมีเพศสัมพันธ์ กินยาแก้ปวดเพื่อบรรเทาอาการได้ ดื่มน้ำมากๆ ไม่กลั้นปัสสาวะ